Publication: Magyar Közlöny
Issue: MK-2010-171 (Year: 2010, Number: 171)
Era: contemporary
Section: 2010. évi CVII. törvény
Paragraph Index: 559

57. cikk Közlekedés A Felek a közlekedés területén továbbfejlesztik és megerõsítik együttmûködésüket. Az együttmûködés többek között az azerbajdzsáni közlekedési rendszerek és hálózatok átalakítására és korszerûsítésére, valamint adott esetben – a globálisabb közlekedési rendszer kialakításának összefüggésében – a közlekedési rendszerek összeegyeztethetõségének fejlesztésére és biztosítására irányul. Külön figyelmet fordítanak a Kaukázuson túli régió Független Államai között és más szomszédosállamokkalösszeköttetést létesítõ hagyományos közlekedési kapcsolatokra. Az együttmûködés többek között a következõket öleli fel: – a közúti szállítás, a vasutak, a kikötõk és a repülõterek irányításának és üzemeltetésének korszerûsítése, – a vasutak, a vízi utak, a közutak, a kikötõk, a repülõterek és a légi közlekedési infrastruktúra korszerûsítése és fejlesztése, beleértve a közérdekû fõútvonalak és a fent említett közlekedési módok transzeurópai összeköttetéseinek korszerûsítését, különösen a Traceca-projekthez kapcsolódóan, továbbá az elõbbiekben említett területeken folytatott képzés, – a kombinált szállítás támogatása és fejlesztése, – a közös kutatási és fejlesztési programok támogatása, – a politika kialakításához és végrehajtásához szükséges szabályozói és intézményi keretek kidolgozása, beleértve a szállítási ágazat privatizálását.

Source: https://magyarkozlony.hu/hivatalos-lapok/02292c5b69d9f875784f86dcee33d88efa83b267/dokumentumok/ca96975a3f787423e012749c1775d46df973798f/letoltes